Jone Uria

thumb
Jone Uria AlbizuriAbizena Albizuri idaztea, euskal herritar horren aukera pertsonala da. Izan ere, Euskaltzaindiak, euskara baturako, Albitzuri onartu du deitura horren grafiatzat. Ikus Euskal Onomastikaren Datutegia. (Algorta, Getxo, 1990eko apirilaren 28a) bizkaitar bertsolari eta matematikaria da. BCAM Matematika Aplikatuen Euskal Zentroan ibilitakoa, Euskal Herriko Unibertsitateko irakaslea da. Zientziaren dibulgazioa jorratu du askotan eta, behin baino gehiagotan, bertsoak baliatu ditu zientziaren mundua gizartera hurbiltzeko. Tesian zuhaitz forma duten grafoak ikertu zituen, multzo teoriaren barruan.

 Matematikaritza 
Zientzia matematikoak ikasi zituen Leioako Zientzia Fakultatean, Madrileko Unibertsitate Autonomoan burutu zuen masterra, eta Matematika Aplikatuen Euskal Zentroan (BCAM) aritu zen gero. Doktorego-tesian zuhaitz forma duten grafoak ikertu zituen, multzo teoriaren barruan.alt=|thumb|260x260px|Hainbat zenbakiren mediana kalkulatzeko bi adibide (bideokoak).2021ean Ikergazte kongresuko batzorde akademikoko kide izan da Zientziak eta natur-zientziak arloan. Matematikan doktorea eta matematikazalea izanik, bertsotara eraman du matematika dibulgazio mailan. Esaterako, bertso bat plazaratu zuen hainbat zenbakiren mediana kontzeptu estatistikoa nola kalkulatu behar den azaltzeko; edo koronabirusaren hedapenaren izaera esponentziala formula matematikoen bidez bertsotan 2020an azaldu zuen.thumb|Mediana nola kalkulatu, bertsotan:
Datu ordenatuen
multzo konpletoa
kopuru bakoitia
bada aztertzekoa
mediana da erdian
den zenbatekoa
Ta bikoitia bada
erabatekoa
Erdian dauden bien
bataz-bestekoa|260x260px
2019ko otsailaz geroztik, Berria Egunkariko Arkupean iritzi-ataletik hainbat kontzeptu matematiko erabiltzen ditu aktualitateko gaiak lantzeko. Berak nahiko luke gehiago eztabaidatuko balitz zientziaz, interes handiagoa balego berarekiko, saiakera gehiago egingo balira ulertzeko, presenteago balego eguneroko elkarrizketetan eta gauzak adierazteko moduetan. Bere helburua, denok konpartitzen dugun balizko kultura orokor horren barruan, zientziak daukan bolumenean zentimetro kubiko batzuk zabaltzeko gai izatea da. 2022ko ekainaren 25eko artikuluan ("Finitu" izenburukoa),bere zutabeen kopurua "finitu" zela argudiatuta, 72. zutabe hura tarte luze baterako azkena izango zela idatzi zuen.

 Bertsolaritza 
Algortako Bertsolari Eskolan (ALBE) trebatutako bertsolaria da. Bizkaiko Eskolartekoetan txapelduna izan zen txikietan zein nagusietan. 2008an, Ipar Uribeko txapeldunordea izan zen eta lehenengoz parte hartu zuen 2008ko Bizkaiko Bertsolari Txapelketan. Finalaurrekoetara iritsi zen orduan. 2009ko Bertsolari Txapelketa Nagusian finalaurrekoetako bigarren itzulira ere heldu zen. 2010ean, berriz, Uribe Kostako txapelduna bilakatu zen. 

2010ean, 2012an, 2014an, 2016an, 2018an, 2021ean, 2023an eta 2025ean Bizkaiko Bertsolari Txapelketako finaletara heldu zen; eta hauetako bitan txapeldunorde izan zen.

Bertsolari Txapelketa Nagusietan ere aritu da 2009an, 2013an, 2017an eta 2021ean.

Euskal Herriko Bertsozale elkarteko Sustapen Saileko arduraduna izan da, baita Elkarteko zuzendaritzako partaidea ere. Bederatzi urterekin San Nikolas ikastolan hasi zen bertsotan, gero 12 urte zituela hasi zen ALBEn (Algortako Bertsolari Eskolan).

 Bertso-txapelketak 
 Bizkaiko Eskolarteko Txapelketa
 Txapelduna (2): 2007, 2008 (handitan)
 Euskal Herriko Eskolarteko Txapelketa
 Txapeldun ordea (2): 2004 (txikitan), 2008 (handitan)
 Bizkaiko Txapelketa:
 bigarrena (2): 2021 eta 2023
 hirugarrena (1): 2016
 laugarrena (2): 2012, 2018
 bosgarrena (1): 2014
 seigarrena (2): 2010 eta 2025
 finalaurrekoak (1): 2008
 Bertsolari Txapelketa Nagusia:
 finalaurrekoak (4): 2009, 2013, 2017, 2021

 Sariak 
 Bertxoko sariketa:(1) 2009 
 Abra saria: (1) 2010 
 Xenpelar saria: (1) 2012 
 Uribe Kosta eskualdeko txapelketa:(5) 2010, 2016, 2018, 2022 eta 2024 
 Señora sariketa: (1) 2024 

 Erreferentziak 

 Kanpo estekak 
 Jone Uria Berria egunkariko kolaborazioak. Arkupean atala. Aktualitatea ikuspegi matematikoarekin (30 artikulutik gora)
 @joneurialbizuri kontua Twitter-ren.
 Jone Uria 2008ko bertsolari-txapelketan.
Jone Uria bertsoa.eus webgunean
Zientzialari (77) Jone Uria: “Matematika teorikoaren eta aplikatuaren arteko bidea norabide bikoa da”. Kultura Zientifikoko Katedra (2017-07-27).
Groups acting on regular rooted trees: congruence subgroup problem and portrait growth. Jone Uriaren doktorego-tesia. EHU 2017
Zuhaitz errotuen automorfismoen taldeak: kongruentziazko azpitaldeen propietatea eta erretratu hazkundea. Jone Uriaren 6 txioak 2018ko Txiotesia txapelketan.
Elkarrizketa: Materia, bere buruaz galdezkaBerria, 2021.08.22

Kategoria:Getxoztarrak
Kategoria:Bizkaiko bertsolariak
Kategoria:Emakume bertsolariak
Kategoria:Emakume matematikariak